钦定古今图书集成/历象汇编/庶征典/第140卷 > 《管窥辑要》 > 《人生异物占》
## 钦定古今图书集成/历象汇编/庶征典/第140卷 > 《管窥辑要》 > 《人生异物占》

人生肉不成形体，其国邑亡。

人生五谷。《京房》曰：“其国昌。”

人生草木，国主死。

“人生石”，其国兵强。

人生异类，其地兵起。

人生野兽，国君兄弟分别，不出一年，外国内侵。《京房》
曰：“天下通流。”

《人生》野兽异形，兵起国亡。

《人生》：〈阙二字〉下人谋上天子降为庶民。

人生状如飞鸟，兵起。《京房》曰：“人生飞鸟，兹谓不祥，司
马将上卿亡。”

“人生子，人面鸟身，兵起大战，有大水。”或曰：“人生飞鸟
有人形者，天下分。”《天镜占》曰：“国君忧，人流亡。”

人生龙。京房曰：“有异姓来相，因而篡之。”《地镜》曰：“国君
见伐。”

人生人面，龙须蛇身，兵起。人生人形，龙蛇其首，天下
饥，兵合。

人生蛇，或蜂虿，天下并民。

人生蛇蜴国，夜破君出走。

“人生人身，鱼首”，皆为有水灾，国君有咎。

“人生六畜”，“是谓更明”，天下易主。

人生牛马，百姓劳苦，其地兵起。

《人生犬豕》君失道，

人生人形六畜面，天子不聪。一曰“《易》天子。”

人生六畜，口在下，天下有大兵；在背，天下有反者；在
阴，天下有恶天子。

人生六畜，耳在首上，天下有忧。一曰：“有反者在四肢，
大荒，兵起。”在腹及胸，天下有反臣；在阴，臣有谋主者。
人生六畜，四肢在手及腹，天下乱。

《人生六畜三首，天下三分》。三首以上，天下乱争。
人生六畜两身，天下兵起。

人生六畜一口，国令不行。两口以上，天下有兵。
人生六畜三耳以上，天下有大事。

人生六畜，一足，天下无主，二足天下有大忧。

《人生六畜》二阴，国主多内宠，多子。

《人生六畜》，《二尾》以上，天下有大事。

“《人生六畜》，阴在首”，天下大乱，天子失位。

人生六畜有毛羽，天子失位。

人生六畜无毛，天下大饥。无毛有羽，天子无朝。身半
无毛，国有大事。

人生六畜，有四肢而无节，天下有恶人。

人生六畜，无面，天下兵作；无首，天子失位，天下无主；
无目，社稷亡；无口，天下大饥，兵起；无腹同；无鼻，天下
灾；无耳，君令不行于臣；无四肢，天子无忠臣；无阴，天
子无后；无骨，天下昌；无尾，是谓无后，近臣反杀其主。
人生女子，有赤毛。《京房》曰：“人主尊卑无别，则女生赤
毛。”

商

### 帝辛四十二年有女子化为丈夫

按《史记殷本纪》不载。　　按《竹书纪年》云云。